自1662年擊退荷蘭人到1683年降清為止，鄭氏三代統治臺灣共23年。手執反清復明大旗嘅鄭成功，苦戰九個月，迫荷蘭臺灣長官揆一喺1662年2月1號簽紙投降，從臺灣躝屍趷路，鄭成功建立咗臺灣首個漢人政權。鄭氏喺今日臺南市一帶，建立赤崁東都明京，設一府二縣，另設澎湖安撫司。無耐鄭成功釘蓋，由佢個仔鄭經繼位，1664年改東都為東寧，有東寧王國之稱。